Robins Kvaisons

Robins Kvamina Kvaisons (; dzimis  Stokholmā) ir Zviedrijas futbolists. Spēlē uzbrucēja vai uzbrūkošā pussarga pozīcijā, Zviedrijas futbola izlases dalībnieks. Kopš 2024. gada Kvaisons spēlē Grieķijas Superlīga komandā Aris Thessaloniki.

Viņa tēvs ir ganietis, bet māte — zviedriete.

 Karjera klubos 
Vairāk kā desmit gadus aizvadīja futbola kluba AIK jauniešu akadēmijā. 2011. gadā tika izīrēts Väsby United komandai 1. divīzijā. Allsvenskan debitēja 2012. gada 1. aprīlī AIK sastāvā pret Mjällby AIF. Tā paša gada maijā guva savus pirmos vārtus Allsvenskan līgā spēlē pret IFK Norrköping. AIK sastāvā spēlēja arī UEFA Eiropas līgas spēlēs.

2014. gada jūlijā pievienojās Itālijas klubam Palermo. Divarpus sezonās A sērijā aizvadīja 66 spēles un guva septiņus vārtus. 2017. gada janvārī pārgāja uz Vācijas Bundeslīgas klubu Mainz 05.  pirmoreiz guva trīs vārtus Bundeslīgas spēlē pret Brēmenes "Werder".

 Karjera izlasē 
Spēlējis dažādu vecumu Zviedrijas jauniešu izlasēs. Zviedrijas izlasē debitēja  pret Ziemeļkoreju Karaļa kausa izcīņā Čhīanmai, Taizemē. Pirmos vārtus izlases labā guva trīs dienas vēlāk tā paša turnīra finālā pret Somiju.

2015. gadā kopā Zviedrijas U-21 izlasi uzvarēja Eiropas U-21 čempionātā Čehijā, nākot laukumā četrās spēlēs un gūstot vārtus pusfināla spēlē pret Dāniju. Piedalījies 2016. gada vasaras olimpiskajās spēlēs.

2020. gada Eiropas čempionāta kvalifikācijas turnīrā guva piecus vārtus.

 Atsauces 

 Ārējās saites 

Kategorija:1993. gadā dzimušie
Kategorija:Stokholmā dzimušie
Kategorija:Zviedrijas futbolisti
Kategorija:Zviedrijas izlases futbolisti
Kategorija:2016. gada vasaras olimpisko spēļu dalībnieki
Kategorija:Palermo FC spēlētāji
Kategorija:1. FSV Mainz 05 spēlētāji
Kategorija:2020. gada Eiropas čempionāta futbolā spēlētāji
Kategorija:AFC Eskilstuna spēlētāji
Kategorija:AIK Fotboll spēlētāji